ગત વર્ષની સૌથી મોટી ઉપલબ્ધિ રહી સર્જન વોટ્સએપ ગ્રૂપ. ‘સર્જન’ના પાયામાં પહેલેથી જ અમે વોટ્સએપના દૂષણો દૂર કરીને, સાહિત્યની ચર્ચા અને સર્જનનું ધ્યેય રાખેલું. આજે એ બોન્સાઈ વટવૃક્ષ પોતાની ઓળખ મેળવી ચૂક્યું છે. સર્જનની સમગ્ર યાત્રા એટલી તો હુંફાળી અને સ્નેહસભર રહી કે આજે સર્જનના મિત્રો પરિવારના સભ્યો જેવા છે. સર્જનની સિદ્ધિઓ અંગત સિદ્ધિઓ કરતા સૌને માટે વધી ગઈ છે. ‘સર્જન’ સામયિકના ચાર અંક પછી અમે સહેજ અટકી ગયેલા, પણ થોડાક જ દિવસ પહેલા અમે પ્રસ્તુત કરેલા અમારા પુસ્તક ‘માઈક્રોસર્જન’ અને હવે જૂનથી સતત પ્રસ્તુત થનાર અમારા સામયિક ‘સર્જન’ના અંકો સભ્યોના પોતાના લેખન અને સમજણને એક નવો વ્યાપ આપશે.